તેમના જણાવ્યા પ્રમાણે રાજ્ય માત્ર બીટુસી-બિઝનેસ ટુ કન્ઝ્યુમર પ્રોત્સાહન આપી શકશે. દરમિયાન પહાડી પ્રદેશો અને પૂર્વોત્તર રાજ્યને કેન્દ્ર સરકાર રિફંડ આધા‌િરત જીએસટીમાં રાહત ચાલુ રાખશે. ઉદ્યોગજગતને જે તે રાજ્ય સરકાર વેટ સહિત અન્ય ટેક્સમાં રાહત ચાલુ રાખશે કે નહીં તે અંગે ચિંતા સતાવી રહી છે. તેઓના કહેવા પ્રમાણે જો આ રાહત હાલ આપવામાં આવી રહી છે તે દૂર કરવામાં આવે તો જે તે રાજ્યના ઉદ્યોગને ભારે આર્થિક નુકસાનનો બોજો સહન કરવાનો વારો આવી શકે છે.